 Hosia 7  Noge m ga-agwọ Izrel, a ga-ekpughe njehie Ifrem, kpugheekwa ihe ọjọọ Sameria mere; nihi na ha anọwo na-aghọ aghụghọ, onye ohi na-abatakwa; ìgwè ọ lụọ ọ gbalaga na-awakpo ndị mmadụ nèzí.Obi ha adịghị agwa ha na m ga-echeta ihe ọjọọ niile ha na-eme. Ugbu a, omume ha agbawo ha gburugburu. Ọ dị nihu m.Ha ji ihe ọjọọ ha na-eme ka eze ṅụrịa, ha jikwa aghụghọ ha na-eme ka ndị isi ṅụrịa ọṅụ.Ha niile bụ ndị na-akwa iko. Ha dị ka ekwú ọkụ nke onye na-eme achịcha menwuru ọkụ, nke ọ na-akwụsị ịkwanye ọkụ mgbe ọ gwọchara ntụ ọka, ruo mgbe o koro eko.Nụbọchị eze anyị, ndị isi akpataworo onwe ha ọrịa, mmanya akpataworo ha ọnụma. O setịpụworo ndị na-akwa emo aka ya.Nihi na ha emewo ka obi ha dị ka ihe e debere nakụkụ ekwú ọkụ; ọ na-ere ọkụ nime ha. Nabalị dum, onye na-emere ha achịcha na-ehi ụra; nụtụtụ, ekwú ọkụ ha na-enwusi ọkụ ike.Ha niile dị ọkụ dị ka ekwú ọkụ, ha na-erepịakwa ndị ikpe ha. Ndị eze ha niile adawo; ọ dịghị onye ọ bụla nime ha na-akpọku m.Ifrem na ndị dị iche iche na-emekọ ihe. Ifrem aghọwo achịcha a na-atụgharịghị azụ ya atụgharị.Ndị ala ọzọ erichapụwo ike ya, ya onwe ya amaghịkwa. Isi achawokwa ya awọ, ma ya onwe ya amaghị.Ihe Izrel ji anya isi agbagidewo ya akaebe, ma ha alaghachikwurughị Jehova bụ Chineke ha, ihe a dum emeghịkwa ka ha chọọ ya.Ifrem dị ka nduru dị nzuzu nke na-enweghị uche. Ha akpọkuwo Ijipt; ha agakwuruwo Asiria.Nebe ọ bụla ha na-aga, m ga-eji ụgbụ m jide ha. M ga-adọdata ha dị ka anụ ufe nke eluigwe. M ga-ata ha ahụhụ dị ka ihe a gwara nzukọ ha si dị.Ahụhụ ga-adịrị ha, nihi na ha agbapụwo nebe m nọ! A ga-ebukọrọ ihe niile ha nwere, nihi na ha emehiewo m! Abụ m onye mgbapụta ha, ma ha onwe ha aghagidewo m ụgha.Ha ejighị obi ha kpọkuo m maka enyemaka, ọ bụ ezie na ha na-eti mkpu nihe ndina ha. Nri ha na mmanya ha dị ụtọ na-eme ka ha nọrọ nkịtị; ha na-atụgharị megide m.Ma mụ onwe m dọrọ ha aka ná ntị; m mere ka ogwe aka ha dị ike, ma, ọ bụ m ka ha na-akpara nkata ọjọọ.Ha wee lọghachi, ma ha alọghachighị nezi ofufe; ha dị ka ụta a na-ekwesighị ike. A ga-eji mma agha gbuo ndị isi ha nihi nkatọ ire ha katọrọ. Nke a ga-abụ emo a ga-akwa ha nala Ijipt. 